અમદાવાદ: અમદાવાદ મ્યુનિસિપલ કોર્પોરેશન સત્તાવાળાઓ દ્વારા પશ્ચિમ ઝોનના પાલડી વોર્ડમાં દિન પ્રતિદિન વકરતા જતા ટ્રાફિકના પ્રશ્નોના નિરાકરણ હેતુ પાલડી ચાર રસ્તાથી ચિરાગ મોટર્સ ચાર રસ્તા સુધીના રસ્તાને પહોળો કરવાની દિશામાં ચક્ર ગતિમાન કરાયાં છે. આગામી ગુરુવારે સાંજે મળનારી સ્ટેન્ડિંગ કમિટીના એજન્ડમાં તંત્ર દ્વારા પાલડી વોર્ડના પાલડી ચાર રસ્તાથી ચિરાગ મોટર્સ ચાર રસ્તા સુધીના હયાત ર૪.૪૦ મીટર પહોળા રસ્તાને રીડેવલપમેન્ટ પ્લાન ર૦ર૧ હેઠળ ૩૦.પ૦ મીટર પહોળો કરાશે. આ માટે જીપીએમસી એકટની કલમ ર૧૦(૧)અ હેઠળ હયાત રસ્તા પર ૩૦.પ૦ મીટરની રોડ લાઇન કરાશે. આ માટેની મંજૂરી હેતુની દરખાસ્ત તૈયાર કરાઇને સ્ટેન્ડિંગ કમિટી સમક્ષ મુકાઇ ગઇ છે.